Webley Bull Dog
British Bull Dog () je revolver koga je dizajnirala i od 1872. godine proizvodila britanska tvrtka Webley & Scott, i koji je tokom sljedećih nekoliko decenija postao jednim od najpopularnijih modela i najčešće proizvođenih modela u svijetu. Predstavljao je modifikaciju ranijeg modela Webley RIC dizajniranog godine 1868. za tadašnju Kraljevsku irsku policiju, a specifičnost mu je bila u kompaktnom obliku, izuzetno kratkoj cijevi i dobošu od 5 metaka. Napravljen je kompaktnim prije svega zato da bi omogućio "diskretno" nošenje, odnosno zato što je mogao stati u džep kaputa. Zbog toga, a i relativno slabog dometa, je gotovo isključivo korišten za civilnu upotrebu, iako je znameniti američki general George Armstrong Custer posjedovao nekoliko komada i navodno ih koristio 1876. u bitci kod Little Big Horna. Webley & Scott je svoj model patentirao tek 1878. godine, prekasno da spriječi proizvodnju brojnih verzija od strane drugih proizvođača u svijetu.

Belgijski model kalibra .44 in je godine 1881. u Washingtonu kupio advokat Charles J. Guiteau te ga iskoristio da 2. jula 1881. izvrši atentat na predsjednika Jamesa A. Garfielda.

Vanjske veze 

Revolveri